94 BIMANEESCHE TEXTEN. 



tampuu-mpuu-na sambeya-na pala wati pehe-na-ni, 



duwa ori kai-na tawaf di baitu'rrahmani, 



tolu ori kai-na batja-na qoran kalamulmannani. 



Upa ori kai-na dama ro waa-ku pala qoran, 



lima ori kai-na luu lösa deï masdjidu 'rrahman, 



ai-ai tópo-na karawi ba sa-mena-na mabudiman, 



dosa mantjewi nae raa-nggahi sajjidi Iburhan. 



Fardlu-na oi sambeya ede ini ori-ku bila-na, 



tampuu-mpuu-na, »ku-paki-ku hadats toi" ndede-ku nïyat-na, 



deï ai watja pahu ede pala waqtu-na 



kasama-sama-ku niyat ede, ai-na ndai ulu ro kento kai-na. 



Duwa ori kai-na watja-pu ba nggómi pahu, 



tolu ori kai-na watja-pu rima bali bae hampa tjihu, 



upa ori kai-na, ösa-ku pala satoi kabusu, 



lima ori kai-na hampa bunggu djanga watja kandai-ku. 



Ini ori kai-na fardlu-na oi sambeya ede tartïb 



lampa rawi mandede ede, na-waü-ra fi-lghaiib, 



doü daa mangawa sodi ro tanaö ede 'adjèib, 



deï doü mangawa sambeya ede na-arira 'aib. 



Makaiha oi sambeya ede pala lima mbuwa; 



tampuu-mpuu-na au-au-du malösa watu ntjai maduwa mbuwa, 



mani mpa ndai katjela ro kasela maari luwa, 



ede-i mantjewi raso, lai-na nadjis matuna ro bawa. 



Duwa ori kai-na tudu angi huri labo doü makalai, 



daa wara-na sa-ori-ori pahu malama-na udja wali, 



doü móne mapatu-ra ndai mantau wei, 



doü siwe mapatu-ra ndai mantau rahi. 



Tolu ori kai-na maru pala maruku loki, 



mapambödu tuta, loki-ta makangganti, 



sela-ti pala maru aka mai loki mamidi, 



'ibarat kone póda mpowa wara-na mandai nifi. 



Upa ori kai-na weki sara móne ro sara siwe ndai dania 



kai löko-na kangge mpara ro ade rima, 



doü mamori mpara doü mamade, doü matoi mpara doü manae (pala), 



möda mpara 'aqal-ta pala ede raka kai-na lima. 



Tolu ori ndai maharam deï doü daa mawara oi sambeya; 



tampuu-mpuu-na wati pehe-na karawi sambeya, 



duwa ori kai-na dama qoran ro tiwi ro waa-na siya, 



tolu ori kai-na (hèko) pala baitullahi dei Makkah muliya. 



Sjarat maulu deï sambeya ede waru ori: 



tampuu-mpuu-na ana doü matoi malowa-ra karaso weki ndai, 



duwa ori kai-na bae kai-ku ade mafardlu labo masunnat, 



